和謝吏部鐵字韵三十四首 邑官有和者亦以詩寄之其人自云禦方寇有功
作者：鄧肅
朝代：宋

paragraphs: 寂寞相如四壁耳，陋巷蕭然窮飲水。
雖似退之厭權門，時作封人慕君子。
慚愧知音個中人，近前不學丞相嗔。
掀髯抵掌論今古，肺腑恢然笑語真。
頃余學問非三絕，操瑟干齊謀更拙。
棲遲何以酬己知，吾道不移硯鑄鐵。